Har det skjedd endringer i sosiale rettigheter for andre grupper enn arbeidstakere?
Lærlinger:
Lærlinger som permitteres eller mister læreplassen sin til og med 30. juni 2021 vil få dagpenger hvis vilkårene for ytelsen er oppfylt. De som er innvilget dagpenger kan motta dagpenger i 52 uker, men ikke lenger enn ut året. Videre er kompensasjonsordningen for lærlinger forlenget frem til 31. mars 2021. 

Selvstendig næringsdrivende og frilansere: 
Normalt får selvstendig næringsdrivende og frilansere sykepenger fra dag 17. For sykefravær som skyldes korona, får du sykepenger fra dag 4.

Du må ha sykmelding fra lege fra den fjerde dagen du enten er syk, mistenkt smittet eller i pålagt karantene. Du vil fortsatt ha rett til sykepenger fra fjerde dag når sykefraværet skyldes koronasmitte.

Les mer om det her. 

Som selvstendig næringsdrivende eller frilanser må du selv dekke de 10 første dagene før du kan få omsorgspenger (hjemme med sykt barn).

Det er også åpnet for akutt økonomisk sosialhjelp fra NAV, uten behovsprøving.
Se her for mer informasjon om rettigheter.

Arbeidsavklaringspenger:

Som følge av de midlertidige reglene som er vedtatt i forbindelse med koronasituasjonen vil stønadsperioden for AAP forlenges for følgende grupper:


	deg som mottar AAP og er under avklaring mot arbeid eller uføretrygd – det gjelder både deg som mottar AAP i den ordinære stønadsperioden på tre år (fire år om du fikk innvilget AAP før 2018) og deg som mottar AAP etter unntaksreglene for forlengelse
	deg som er student og mottar AAP fordi du har avbrutt studiene på grunn av sykdom 
	deg som mottar AAP under etablering av egen virksomhet
	deg som mottar AAP under arbeidsutprøving/opptrapping til full jobb
	deg som mottar AAP under behandling av søknad om uføretrygd


Hvis du mottar arbeidsavklaringspenger som arbeidssøker og vil nå din maksimale stønadsperiode 1. mars 2021 eller senere, vil du automatisk få forlenget stønadsperioden din med arbeidsavklaringspenger som arbeidssøker til og med 30. juni 2021. 

Hvis den maksimale stønadsperioden din ble nådd etter 31. oktober 2020 slik at perioden din med arbeidsavklaringspenger ble avsluttet, vil du kunne søke om å få forlenget stønadsperioden fra 1. mars 2021 frem til og med 30. juni 2021. Du må sende søknaden til NAV senest 1. april 2021. 

Hvis du søker om forlengelse etter 1. april 2021 vil du få AAP tidligst fra den datoen du sendte inn søknaden (søknadstidspunktet). 

Les mer her.